
 ΘΕΜΑ   : Εισήγηση έγκρισης της από 13/10/2026 Έκθεσης Καταγραφής – Απογραφής  περιουσιακών στοιχείων του καταργημένου ν.π. Δήμου Καλλιθέας με την επωνυμία «Οργανισμός Παιδικής Αγωγής και Άθλησης – Γιάννης Γάλλος»


Έχοντας υπόψη:
1. Τις διατάξεις του άρθρου 27 του ν. 5056/23, όπου μεταξύ άλλων προβλέπεται:
«3.α. Από την κατάργηση του οικείου νομικού προσώπου, τα κινητά και ακίνητα περιουσιακά του στοιχεία περιέρχονται αυτοδικαίως στον δήμο που το συνέστησε, ο οποίος υπεισέρχεται ως καθολικός διάδοχος σε όλα τα εμπράγματα και ενοχικά δικαιώματα και τις υποχρεώσεις αυτού. Οι εκκρεμείς δίκες συνεχίζονται αυτοδικαίως από τον δήμο ή κατά του δήμου χωρίς καμία ειδικότερη διατύπωση από μέρους του για τη συνέχιση και χωρίς να επέρχεται βίαιη διακοπή της δίκης.[…]»  και
«3β […]Η έκθεση καταγραφής και απογραφής εγκρίνεται από το δημοτικό συμβούλιο. Η απόφαση του δημοτικού συμβουλίου, η οποία συνοδεύεται από απόσπασμα της έκθεσης του έκτου εδαφίου που περιγράφει τα αποκτώμενα κατά κυριότητα από τον δήμο ακίνητα, καθώς και τα λοιπά εμπράγματα δικαιώματα επί ακινήτων, αποτελεί τον τίτλο για την καταχώρισή τους στο αρμόδιο κτηματολογικό γραφείο ή υποθηκοφυλακείο ατελώς.»
2. Την απόφαση 13/2024 (ΑΔΑ:9ΡΣ6ΩΕΚ-ΙΕΣ) Δημάρχου Καλλιθέας με θέμα:  ‘’Οργάνωση και λειτουργία του καταργηθέντος Νομικού Προσώπου Δημοσίου Δικαίου του Δήμου Καλλιθέας «Οργανισμός Παιδικής Αγωγής και Άθλησης – Γιάννης Γάλλος» και της λυθείσας Δημοτικής Κοινωφελούς Επιχείρησης Καλλιθέας -ΔΗΚΕΚ, μέχρι την ενσωμάτωση αυτών στον Οργανισμό Εσωτερικής Υπηρεσίας’’,
3. Την υπ’ αριθμ. 1907/08-01-2024 διαπιστωτική πράξη του Γραμματέα της Αποκεντρωμένης Διοίκησης Αττικής που δημοσιεύθηκε στο ΦΕΚ 130/Β/9-1-2024 και διαπιστώνεται η κατάργηση του νομικού προσώπου του Δήμου Καλλιθέας «Οργανισμός Παιδικής Αγωγής και Άθλησης – Γιάννης Γάλλος»,
4. Την υπ’ αριθμ. 93/7-2-2024  απόφαση Δημάρχου Καλλιθέας με την οποία αποφασίστηκε η σύσταση της Επιτροπής Καταγραφής και Απογραφής των πάσης φύσεως περιουσιακών στοιχείων του καταργημένου νομικού προσώπου «Οργανισμός Παιδικής Αγωγής και Άθλησης – Γιάννης Γάλλος», όπως τροποποιήθηκε και ισχύει,
5.  Την από 29/04/2025 Έκθεση της Επιτροπής Καταγραφής - Απογραφής  των    περιουσιακών στοιχείων του καταργημένου νομικού προσώπου του Δήμου Καλλιθέας «Οργανισμός Παιδικής Αγωγής και Άθλησης – Γιάννης Γάλλος», η οποία περιλαμβάνει μόνον την ακίνητη περιουσία, για τους λόγους που αναφέρονται αναλυτικά στο σώμα αυτής 
6. Την απόφαση Δημοτικού Συμβουλίου με αριθμό  151/3-7-2025 (ΑΔΑ: 905ΦΩΕΚ-ΝΦΑ),  περί έγκρισης της από 29/04/2025 Έκθεσης της Επιτροπής Καταγραφής - Απογραφής των περιουσιακών στοιχείων του νομικού προσώπου,
7. Το γεγονός ότι από αυτοψία υπηρεσιακών στελεχών διαπιστώθηκε απόκλιση μεταξύ των αναφερομένων στο Ε9 του Ν.Π. και στην πραγματική εικόνα του περιουσιακού στοιχείου / ακινήτου επί της οδού Αριστοτέλους 33, τα δε σχέδια του οικοδομήματος μας παραδόθηκαν από μηχανικό της Τεχνικής Υπηρεσίας,
8. Τη λίστα καταγραφής των ανεξόφλητων από το Ν.Π. παραστατικών εκδοθέντων μέχρι και 31/12/2023 ως συνημμένως , όπως καταχωρίστηκαν στις 02/01/2024 στο σύστημα οικ. διαχείρισης του Δήμου,
9. Την ενημέρωση από την Υπηρεσία Ταμείου ότι την 1/1/2024 οι λογαριασμοί του Ν.Π. διέθεταν ποσά συνολικού ύψους 192.768,63 ευρώ, 
10. Το γεγονός ότι η  Έκθεση Καταγραφής και Απογραφής εγκρίνεται από το Δημοτικό Συμβούλιο. Η απόφαση του δημοτικού συμβουλίου, η οποία συνοδεύεται από απόσπασμα της έκθεσης του έκτου εδαφίου της περίπτ. β’ της παρ. 3 του άρθρου 27 του ν. 5056/23 που περιγράφει τα αποκτώμενα κατά κυριότητα από τον δήμο ακίνητα, καθώς και τα λοιπά εμπράγματα δικαιώματα επί ακινήτων, αποτελεί τον τίτλο για την καταχώρισή τους στο αρμόδιο κτηματολογικό γραφείο ή υποθηκοφυλακείο ατελώς.
               Παρακαλούμε όπως εγκρίνετε την από 13/10/2026 Έκθεση της Επιτροπής Καταγραφής - Απογραφής  των   περιουσιακών στοιχείων του καταργημένου νομικού προσώπου του Δήμου Καλλιθέας «Οργανισμός Παιδικής Αγωγής και Άθλησης – Γιάννης Γάλλος», τα οποία αυτοδίκαια περιήλθαν στο Δήμο Καλλιθέας. 
                                                                
                                                                                                           ΓΙΑ ΤΗΝ ΕΠΙΤΡΟΠΗ 
 
                                                                                     Η ΠΡΟΕΔΡΟΣ

                                                                                           ΑΙΚΑΤΕΡΙΝΗ ΠΑΠΑΣΠΥΡΟΥ
Συνημμένα:
· Η από 13/10/2026  Έκθεση της Επιτροπής
Εσωτερική Διανομή:
- Γρ. Δημάρχου , κ. Κ. Ασκούνη
- Γρ. Γεν. Γραμματέα
- Γρ. Αντιδημάρχου, κ. Ι. Ευτυχιάδου
- Δ/νση Ο.Υ.
- Τμήμα Λογιστηρίου
- Νομική Υπηρεσία  

